{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":21,"n_cols":6,"rows_kept":21,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - NACRT PRIJEDLOGA PRAVILNIKA O IZMJENI I DOPUNI PRAVILNIKA O GOSPODARENJU OTPADOM "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"VESNA PETROVIĆ","PRAVILNIK","U ovim izmjenama i dopunama potrebno je pojasniti jesu li tvrtke koje podnose zahtjeve prije 2028. obavezne posjedovati ISO 14001 certifikat. Trenutno se ova odredba različito tumači u svakoj županiji. S tim u vezi ističem nelogičinost u čl. 17. gdje se u stavku 1. spominje da su oporabitelji/zbrinajvatelji dužni ishoditi certifikat 2028., a u stavku 2. da će se isti izbrisati i iz Očevidnika sakupljača i oporabitelja te čak iz Evidencije reciklažnih dvorišta  ??!!!. Nadalje, čl.13(7) ne spominje obavezu tvrtki koje su upisane u Očevidnik sakupljača i oporabitelja niti Evidencije reciklažnih dvorišta da ishode certifikat ISO14001. Molim preformulirati odredbe u Pravilniku kako bi bilo jasno tko je sve obveznik ishođenja ISO certifikata, a tko nije.","Nije prihvaćen","Pitanje nije predmet ovih izmjena propisa. Pojašnjenje postojećih obveza će se objaviti  izvan okvira propisa (putem npr. mrežne stranice Ministarstva)."]
[2,"VESNA PETROVIĆ","PRAVILNIK,\nČlanak 1.","\"Iznimno od članka 25. stavka 3. točke 9. Pravilnika, pravna i fizička osoba – obrtnik, koja je na dan stupanja na snagu Pravilnika o izmjenama i dopunama Pravilnika o gospodarenju otpadom („Narodne novine“, br. 138/24) imala važeću dozvolu za gospodarenje otpadom, umjesto Elaborata zaštite od požara, odobrenja istog i potvrde o provedbi mjera zaštite od požara, može priložiti dokaz da se lokacija gospodarenja otpadom usklađuje s propisima iz područja zaštite od požara. \"","Nije prihvaćen","Svrha je osigurati \"prijelazno razdoblje\" do 31.12.2026. za usklađenje sa zahtjevima."]
[3,"VESNA PETROVIĆ","PRAVILNIK,\nČlanak 1.","Izbaciti dio \" a ista istječe do 31. prosinca 2026.\" Obrazloženje: Tvrtke kojima postojeća dozvola istječe i nakon 31. 12. 2026. , a u slučaju promjena tehnoloških procesa, kapaciteta i drugih uvjeta na temelju kojih im je izdana dozvola ili na temelju zahtjeva nadležnih tijela, dužne su izraditi novi elaborat/novi zahtjev za dozvolu i prije roka kad im ističe postojeća dozvola. Postojećem verzijom ove odredbe, takve tvrtke se dovode u neravnopravan položaj u odnosu na tvrtke kojima važeća dozvola ističe do 31.12.2026. budući da potonje imaju mogućnost ishoditi dozvolu i prije nego pribave odobrenja MUPa. Stoga predlažemo da se odredba kojom se omogućuje da se uz elaborat dostavlja dokaz o usklađenju, a ne svi potrebna odobrenja vezana za mjere zaštite od požara, odnosi na sve podnositelje novih zahtjeva za ishođenje dozvole za gospodarenje otpadom i za upis u Očevidnik sakupljača i oporabitelja.","Prihvaćen","."]
[4,"MARIJANA LEMIĆ","PRAVILNIK,\n„Članak 40.a","Umjesto stavaka a, b, c, d potrebno izmeniti sa 1, 2, 3, 4.","Prihvaćen","Izmijenjeno."]
[5,"SNJEŽANA TKALČEC-AVIROVIĆ","„Članak 40.a,\n(a)Iznimno od članka 25. stavka 3. točke 9. Pravilnika, pravna i fizička osoba – obrtnik, koja je na dan stupanja na snagu Pravilnika o izmjenama i dopunama Pravilnika o gospodarenju otpadom („Narodne novine“, br. 138/24) imala važeću dozvolu za gospodarenje otpadom, a ista istječe do 31. prosinca 2026., umjesto Elaborata zaštite od požara, odobrenja istog i potvrde o provedbi mjera zaštite od požara, može priložiti dokaz da se lokacija gospodarenja otpadom usklađuje s propisima iz područja zaštite od požara.","GKP ČAKOM d.o.o. je izgradio novu kazetu za odlaganje otpada - gospodarenje otpadom postupkom D1, na drugoj katastarskoj čestici koja koristi vagu, pranje kotača i dr. opremu odlagališta koje posjeduje važeću dozvolu za gospodarenje otpadom i koje je izgrađeno na različitoj katastarskoj čestici od nove kazete. GKP ČAKOM d.o.o. je podnio zahtjev za gospodarenje otpadom za novu kazetu prije stupanja na snagu Pravilnik o izmjenama i dopunama pravilnika o gospodarenju otpadom, ali budući se radi o građevini na različitoj katastarskoj čestici, za tu građevinu u trenutku stupanja na snagu navedenog pravilnika, nema važeću dozvolu za gospodarenje otpadom. U samom postupku izdavanja dozvole za gospodarenje otpadom, GKP ČAKOM d.o.o. je priložio pravomoćnu uporabnu dozvolu jer ima zakonito izgrađenu novu kazetu za odlaganje otpadom, ali je dokumentacija gradnje iste napravljena ranije i postupak usklađenja s novim požarnim zahtjevima bi mogao dovesti do izmjene dokumentacije gradnje prije nego je građevina dobila dozvolu za gospodarenje otpadom koja je zapravo dozvola za rad iste. S tim u vezi, ovom izmjenom pravilnika je potrebno obuhvatiti i moguću situaciju kada postoji pravomoćna uporabna dozvola za rad, ali ne i važeća dozvola za gospodarenje otpadom budući ista još nije ishođena.","Prihvaćen","Ako je izdana \"nova\" uporabna dozvola (jer se radi o novoj građevini), znači da su provedene i sve mjere zaštite od požara te bi se na navedeno trebao primjenjivati iznimka iz članka 25. stavko 8. Pravilnika o gospodarenju otpadom (NN 106/22 i 138/24). Nadalje, uvođenjem dodatnog prijelaznog razdoblja navedene poteškoće bi trebale biti rješive do isteka prijelaznog razdoblja."]
[6,"SNJEŽANA TKALČEC-AVIROVIĆ","„Članak 40.a,\n(a)Iznimno od članka 25. stavka 3. točke 9. Pravilnika, pravna i fizička osoba – obrtnik, koja je na dan stupanja na snagu Pravilnika o izmjenama i dopunama Pravilnika o gospodarenju otpadom („Narodne novine“, br. 138/24) imala važeću dozvolu za gospodarenje otpadom, a ista istječe do 31. prosinca 2026., umjesto Elaborata zaštite od požara, odobrenja istog i potvrde o provedbi mjera zaštite od požara, može priložiti dokaz da se lokacija gospodarenja otpadom usklađuje s propisima iz područja zaštite od požara.","(a) Iznimno od članka 25. stavka 3. točke 9. Pravilnika, pravna i fizička osoba, - obrtnik, koja je na dan stupanja na snagu Pravilnika o izmjenama i dopunama Pravilnika o gospodarenju otpadom (\"Narodne novine\", br. 138/24) imala važeću dozvolu za gospodarenje otpadom koja istječe do 31. prosinca 2026., i/ili imala pravomoćnu uporabnu dozvolu za građevinu namjene gospodarenja otpadom za koju građevinu tek podnosi zahtjev za izdavanje dozvole za gospodarenje otpadom, umjesto Elaborata zaštite od požara, odobrenja istog i potvrde o provedbi mjera zaštite od požara, može priložiti dokaz da se lokacija gospodarenja otpadom usklađuje s propisima iz područja zaštite od požara.","Prihvaćen","."]
[7,"MARIJANA LEMIĆ","„Članak 40.a,\n(a)Iznimno od članka 25. stavka 3. točke 9. Pravilnika, pravna i fizička osoba – obrtnik, koja je na dan stupanja na snagu Pravilnika o izmjenama i dopunama Pravilnika o gospodarenju otpadom („Narodne novine“, br. 138/24) imala važeću dozvolu za gospodarenje otpadom, a ista istječe do 31. prosinca 2026., umjesto Elaborata zaštite od požara, odobrenja istog i potvrde o provedbi mjera zaštite od požara, može priložiti dokaz da se lokacija gospodarenja otpadom usklađuje s propisima iz područja zaštite od požara.","Prema Zakonu o gospodarenju otpadom (NN 84/21 i NN 142/23) dozvola za gospodarenje otpadom se izdaje na rok od 10 godina, što znači da je izdanim dozvolama od dana stupanja na snagu novog Zakona rok važenja 2031.godina.\nIz tog razloga se treba zamijeniti riječ \"ista istječe do 31. prosinca 2026.\" sa : \"a datum do kada mora biti obavljena revizija dozvole je 31. prosinac 2026.\"","Prihvaćen","Tekst je izmijenjen, rok je primjenjiv na sve zahtjeve neovisno o roku isteka dozvole."]
[8,"MARIJANA LEMIĆ","„Članak 40.a,\n(a)Iznimno od članka 25. stavka 3. točke 9. Pravilnika, pravna i fizička osoba – obrtnik, koja je na dan stupanja na snagu Pravilnika o izmjenama i dopunama Pravilnika o gospodarenju otpadom („Narodne novine“, br. 138/24) imala važeću dozvolu za gospodarenje otpadom, a ista istječe do 31. prosinca 2026., umjesto Elaborata zaštite od požara, odobrenja istog i potvrde o provedbi mjera zaštite od požara, može priložiti dokaz da se lokacija gospodarenja otpadom usklađuje s propisima iz područja zaštite od požara.","(a) Iznimno od članka 25. stavka 3. točke 9. Pravilnika, pravna i fizička osoba – obrtnik, koja je na dan stupanja na snagu Pravilnika o izmjenama i dopunama Pravilnika o gospodarenju otpadom („Narodne novine“, br. 138/24) imala važeću dozvolu za gospodarenje otpadom, a datum do kada mora biti obavljena revizija dozvole je 31. prosinac 2026. te koje su podnijele novi zahtjev za izdavanje dozvole za gospodarenje otpadom do 31. listopada 2026., umjesto Elaborata zaštite od požara, odobrenja istog i potvrde o provedbi mjera zaštite od požara, može priložiti dokaz da se lokacija gospodarenja otpadom usklađuje s propisima iz područja zaštite od požara.","Prihvaćen","Tekst izmijenjen, rok je primjenjiv na sve zahtjeve neovisno o roku isteka dozvole."]
[9,"SNJEŽANA TKALČEC-AVIROVIĆ","„Članak 40.a,\n(b)Dokaz iz stavka 1. ovoga članka je ugovor ili jednako vrijedan dokument kojim se dokazuje angažiranje ovlaštenog izrađivača Elaborata zaštite od požara i pokretanje postupka izrade Elaborata zaštite od požara.","(b) Dokaz iz stavka 1. ovoga članka je ugovor ili jednako vrijedan dokument kojim se dokazuje angažiranje ovlaštenog izrađivača Elaborata zaštite od požara i pokretanje postupka izrade elaborata zaštite od požara te pravomoćna uporabna dozvola za građevinu za gospodarenje otpadom.","Nije prihvaćen","Ako je izdana \"nova\" uporabna dozvola (jer se radi o novoj građevini), znači da su provedene i sve mjere zaštite od požara te bi se na navedeno trebao primjenjivati iznimka iz članka 25. stavko 8. Pravilnika o gospodarenju otpadom (NN 106/22 i 138/24). Nadalje, uvođenjem dodatnog prijelaznog razdoblja navedene poteškoće bi trebale biti rješive do isteka prijelaznog razdoblja."]
[10,"SNJEŽANA TKALČEC-AVIROVIĆ","„Članak 40.a,\n(b)Dokaz iz stavka 1. ovoga članka je ugovor ili jednako vrijedan dokument kojim se dokazuje angažiranje ovlaštenog izrađivača Elaborata zaštite od požara i pokretanje postupka izrade Elaborata zaštite od požara.","Uz ugovor ili jednako vrijedan dokument kojim se dokazuje angažiranje ovlaštenog izrađivača Elaborata zaštite od požara i pokretanje postupka izrade Elaborata zaštite od požara, u slučaju kada pravna  i fizička osoba - obrtnik koja je na dan stupanja na snagu Pravilnika o izmjenama i dopunama Pravilnika o gospodarenju otpadom (\"Narodne novine\" br. 138/24) imala samo pravomoćnu uporabnu dozvolu za građevinu za gospodarenje otpadom (ne i važeću dozvolu za gospodarenje otpadom), potrebno je kao dokaz navesti dokazivanje pravomoćnom uporabnom dozvolom za građevinu za gospodarenje otpadom.","Nije prihvaćen","Ako je izdana \"nova\" uporabna dozvola (jer se radi o novoj građevini), znači da su provedene i sve mjere zaštite od požara te bi se na navedeno trebao primjenjivati iznimka iz članka 25. stavko 8. Pravilnika o gospodarenju otpadom (NN 106/22 i 138/24). Nadalje, uvođenjem dodatnog prijelaznog razdoblja navedene poteškoće bi trebale biti rješive do isteka prijelaznog razdoblja."]
[11,"MARIJANA LEMIĆ","„Članak 40.a,\n(b)Dokaz iz stavka 1. ovoga članka je ugovor ili jednako vrijedan dokument kojim se dokazuje angažiranje ovlaštenog izrađivača Elaborata zaštite od požara i pokretanje postupka izrade Elaborata zaštite od požara.","Definirati \"jednako vrijedan dokument\"","Nije prihvaćen","Kako se odnosi osoba mogu urediti i na drugi način (ne samo ugovorom) ostavljena je  mogućnost prihvaćanja takvog uređenja odnosa."]
[12,"PRIMORSKO-GORANSKA ŽUPANIJA","„Članak 40.a,\n(c)Ukoliko pravna i fizička osoba – obrtnik iz stavka 1. ovoga članka ne dostavi potpunu dokumentaciju do 31. prosinca 2026., smatra se da gospodarenje otpadom nije u skladu s temeljnim zahtjevima te će Ministarstvo i nadležno tijelo županije odnosno Grad Zagreb ukinuti dozvolu za gospodarenje otpadom.","• U dodanom članku 40.a točki c), nejasna je odredba da se, ukoliko pravna i fizička osoba - obrtnik iz stavka 1. ovog članka ne dostavi potpunu dokumentaciju do 31. prosinca 2026., smatra da gospodarenje otpadom nije u skladu s temeljnim zahtjevima te će Ministarstvo i nadležno tijelo županije odnosno Grad Zagreb ukinuti dozvolu za gospodarenje otpadom, s obzirom da spomenuti stavak 1. ovog članka definira da se isti odnosi na pravnu i fizičku osobu - obrtnika koja je na dan stupanja na snagu Pravilnika o izmjenama i dopunama Pravilnika o gospodarenju otpadom („Narodne novine“ br. 1238/24) imala važeću dozvolu za gospodarenje otpadom, a ista istječe do 31. prosinca 2026. Dakle, stavak 1. to jest a) definira da se radi o osobi kojoj dozvola istječe do 31. prosinca 2026., a stavak c) propisuje da će se dozvola osobi iz stavka 1) ukinuti ukoliko ne dostavi dokumentaciju od 31. prosinca 2026., iz čega proizlazi da će uvjeti za ukidanje predmetnih dozvola biti zadovoljeni kad su te iste dozvole već ionako istekle.","Prihvaćen","Stavak 3. označen kao \"c\" se briše kao nepotreban jer se na navedeno primjenjuju odredbe članka 16. Pravilnika o izmjenama i dopunama Pravilnika o gospodarenju otpadom (NN 138/24)."]
[13,"MARIJANA LEMIĆ","„Članak 40.a,\n(c)Ukoliko pravna i fizička osoba – obrtnik iz stavka 1. ovoga članka ne dostavi potpunu dokumentaciju do 31. prosinca 2026., smatra se da gospodarenje otpadom nije u skladu s temeljnim zahtjevima te će Ministarstvo i nadležno tijelo županije odnosno Grad Zagreb ukinuti dozvolu za gospodarenje otpadom.","Potrebna izmjena riječi \"potpunu \" u \"potrebnu\"","Nije prihvaćen","Stavak 3. označen kao \"c\" se briše kao nepotreban jer se na navedeno primjenjuju odredbe članka 16. Pravilnika o izmjenama i dopunama Pravilnika o gospodarenju otpadom (NN 138/24)."]
[14,"MULL-TRANS D.O.O. ZA PRIJEVOZ, ŠPEDICIJU, TRGOVINU I ZASTUPANJE","„Članak 40.a,\n(d)Odredbe iz stavaka 1 i 2. ovoga članka primjenjuju se na zahtjeve podnesene najkasnije do 31. listopada 2026.“","\"(d) Odredbe iz stavaka (a) i (b) ovoga članka primjenjuju se na zahtjeve podnesene najkasnije do 31. listopada 2026. kao i na osobe koje na dan stupanja na snagu Pravilnika o izmjenama i dopunama Pravilnika o gospodarenju otpadom (NN 138/24) posjeduju važeću dozvolu koja vrijedi nakon 31.12.2026., a koje moraju prije isteka dozvole na temelju zahtjeva nadležnih tijela uskladiti Elaborat gospodarenja otpadom s odredbama važećih propisa te su zahtjev za dozvolu podnijele najkasnije do 31.10.2026. godine.\"\nPojašnjenje: \nDržavni inspektorat prilikom provedbe nadzora nad poslovanjem ovlaštenika u više slučajeva izdao je mjeru o obvezi usklade Elaborata za gospodarenje otpadom s važećim propisima. Obzirom da zakonski propisi ne predviđaju mogućnost izmjene i dopune dozvole za gospodarenje otpadom, ovlaštenici su primorani pokrenuti zahtjev za izdavanje nove dozvole za gospodarenje otpadom.\nNavedeno dovodi pravne osobe koje posjeduju važeće dozvole s rokom važenja nakon 31.12.2026. godine, a koje moraju ishoditi nove dozvole po nalogu nadležnih tijela, u neravnopravan položaj u odnosu na osobe koje posjeduju dozvolu s rokom važenja do 31.12.2026. godine.","Djelomično prihvaćen","Dodano je prijelazno razdoblje čija primjena nije ograničena rokom važenja dozvole."]
[15,"EKO-FLOR PLUS D.O.O. ZA KOMUNALNE USLUGE I TRGOVINU","„Članak 40.a,\n(d)Odredbe iz stavaka 1 i 2. ovoga članka primjenjuju se na zahtjeve podnesene najkasnije do 31. listopada 2026.“","\"(d) Odredbe iz stavaka (a) i (b) ovoga članka primjenjuju se na zahtjeve podnesene najkasnije do 31. listopada 2026. kao i na osobe koje na dan stupanja na snagu Pravilnika o izmjenama i dopunama Pravilnika o gospodarenju otpadom (NN 138/24) posjeduju važeću dozvolu koja vrijedi nakon 31.12.2026., a koje moraju prije isteka dozvole na temelju zahtjeva nadležnih tijela uskladiti Elaborat gospodarenja otpadom s odredbama važećih propisa te su zahtjev za dozvolu podnijele najkasnije do 31.10.2026. godine.\"\nPojašnjenje: \nDržavni inspektorat prilikom provedbe nadzora nad poslovanjem ovlaštenika u više slučajeva izdao je mjeru o obvezi usklade Elaborata za gospodarenje otpadom s važećim propisima. Obzirom da zakonski propisi ne predviđaju mogućnost izmjene i dopune dozvole za gospodarenje otpadom, ovlaštenici su primorani pokrenuti zahtjev za izdavanje nove dozvole za gospodarenje otpadom.\nNavedeno dovodi pravne osobe koje posjeduju važeće dozvole s rokom važenja nakon 31.12.2026. godine, a koje moraju ishoditi nove dozvole po nalogu nadležnih tijela, u neravnopravan položaj u odnosu na osobe koje posjeduju dozvolu s rokom važenja do 31.12.2026. godine.","Djelomično prihvaćen","Dodano je prijelazno razdoblje čija primjena nije ograničena rokom važenja dozvole."]
[16,"PRIMORSKO-GORANSKA ŽUPANIJA","„Članak 40.a,\n(d)Odredbe iz stavaka 1 i 2. ovoga članka primjenjuju se na zahtjeve podnesene najkasnije do 31. listopada 2026.“","• U dodanom članku 40.a točki d) nije definirano o kakvom se zahtjevu radi, to jest radi li se o zahtjevu za izdavanje dozvole za gospodarenje otpadom ili također i o zahtjevu za upis u Očevidnik sakupljača i oporabitelja, za koje je također propisana obveza dostave Elaborata zaštite od požara te odobrenja i potvrde MUP-a. Ako se radi i o zahtjevu za upis u Očevidnik sakupljača i oporabitelja, potrebno je odredbe stavaka 1. i 2. ovog članka na koje se poziva posebno navesti, s obzirom da se stavak 1. odnosi na iznimku od članka 25. stavka 3. točke 9. Pravilnika, koja propisuje sadržaj elaborata gospodarenja otpadom, a koji je propisana dokumentacija uz zahtjev za izdavanje dozvole za gospodarenje otpadom, a nije propisana dokumentacija za upis u Očevidnik sakupljača i oporabitelja. Također u ovom kontekstu treba razmotriti i zahtjev za upis u Evidenciju reciklažnih dvorišta, s obzirom na odredbe članka 16. stavka 1. Pravilnika o izmjenama i dopunama Pravilnika o gospodarenju otpadom („Narodne novine“ br. 1238/24), iz kojih proizlazi da su osobe koje podnose zahtjev za upis također u obavezi dostave spomenute dokumentacije prilikom samog upisa.","Djelomično prihvaćen","Odredba se odnosi na zahtjev za izdavanje dozvole za gospodarenje otpadom što je i uneseno u tekst. Navedeno se ne odnosi na upise u Očevidnik sakupljača i oporabitelja niti na upise u Evidenciju reciklažnih dvorišta jer isti \"ne istječu\" već se godišnje \"produžuju\"."]
[17,"MARIJANA LEMIĆ","„Članak 40.a,\n(d)Odredbe iz stavaka 1 i 2. ovoga članka primjenjuju se na zahtjeve podnesene najkasnije do 31. listopada 2026.“","Navesti novi stavak te nakon riječi \"zahtjeve\" dodati \"za izdavanje dozvole za gospodarenje otpadom odnosno zahtjeve za upise u očevidnik sakupljača i oporabitelja \"","Djelomično prihvaćen","Odredba se odnosi na zahtjev za izdavanje dozvole za gospodarenje otpadom što je i uneseno u tekst. Navedeno se ne odnosi na upise u Očevidnik sakupljača i oporabitelja niti na upise u Evidenciju reciklažnih dvorišta jer isti \"ne istječu\" već se godišnje \"produžuju\"."]
[18,"MARIJANA LEMIĆ","„Članak 40.a,\n(d)Odredbe iz stavaka 1 i 2. ovoga članka primjenjuju se na zahtjeve podnesene najkasnije do 31. listopada 2026.“","Odredbe iz stavaka 1. i 2. (odnosno a i b), se odnose na već izdane dozvole a ne na nove zahtjeve za izdavanje dozvole.","Prihvaćen","Odredbe se odnose na sve zahtjeve za ishođnje dozvole neovisno o roku."]